[{"text_idx": "#000000", "text": "Skip to primary navigation Skip to main content Skip to primary sidebar Skip to footer"}, {"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000003", "text": "Salat rohumaaveise grillitud skirt steigiga ja chimichurri kaste"}, {"text_idx": "#000005", "text": "Ega see o\u0303igesti valmistamine mingi raketiteadus muidugi ei ole, aga esmakordselt skirt steiki na\u0308hes vo\u0303ib ta va\u0308limus harjumatu tunduda: pikk lame kelmega kaetud lihatu\u0308kk, millele ei oskagi nagu kohe kuskilt otsast la\u0308heneda. Ko\u0303igepealt tulebki eemaldada kelme. See eemaldub kergelt, alt ilmub ilus punane lihatu\u0308kk, mis on ideaalne just grillimiseks. Teiseks tuleb silmas pidada, et ehkki veiseliha tuleb alati lo\u0303igata ristikiudu, on skirt steigi puhul see eriti oluline, muidu vo\u0303ib teda olla raske na\u0308rida. Kiud jooksevad tal aga po\u0303iki mo\u0308o\u0308da tu\u0308kki. Kui steik tervena grillida, siis tuleks enne so\u0308o\u0308mist ta lo\u0303igata juppideks, et saaks ku\u0308lje pealt lo\u0303igata ristikiudu. Ma lo\u0303ikasin ta enne marineerimist ja grillimist juba neljaks, et esiteks maitsed paremini lihasse imenduksid ja teiseks pa\u0308rast ristikiudu viilutamine ho\u0303lpsam oleks.\nKolmandaks: a\u0308ra jumala eest steiki u\u0308le ku\u0308pseta! Minut-paar mo\u0303lemale ku\u0308ljele kuumal grillil ja pa\u0308rast 10-15 minutit puhkamist on ta\u0308iesti piisav seest roosa ja mahlase medium rare ku\u0308psusastmes liha jaoks.\nPuristid ja puhta veiseliha maitse austajad vo\u0303ivad loomulikult vabalt ja\u0308tta ka liha marineerimata. Aga sellesse konkreetsesse salatisse sobib veidi tugevamalt maitsestatud liha just ha\u0308sti ja skirt steigi puhul on marineerimine ka liha pehmendamise seisukohast o\u0303igustatud.\nEt praegu ko\u0303iksugu rohekraami on laialt ka\u0308es, tegin salatile ja liha juurde Argentiina-pa\u0308rase Chimichurri kastme. Selline ha\u0308sti va\u0308rske ja sa\u0308rtsaka maitsega rohelisusest pakatav lisand, Lo\u0303una-Ameerikas u\u0308sna tavapa\u0308rane grillitud veiseliha ja eriti skirt steigi ko\u0303rvale. Sellesse vo\u0303ib panna ko\u0303iki rohelisi maitsetaimi, mis iganes aias vo\u0303i ka\u0308epa\u0308rast on (pune, basiilik, till, estragon jne), petersell ja koriander pooleks on vaid u\u0308ks vo\u0303imalus. Selline suvine surrimurri:)"}, {"text_idx": "#000006", "text": "1 sl punase veini a\u0308a\u0308dikat"}, {"text_idx": "#000007", "text": "2 valget vo\u0303i punast mugulsibulat"}, {"text_idx": "#000008", "text": "lisaks salatilehti (lehtsalat, kress, rukola jne), kirsstomateid, kappareid, sibulao\u0303isi (kui on)"}, {"text_idx": "#000009", "text": "Alusta liha ettevalmistamisest. Vo\u0303ta liha pakendist va\u0308lja ja aseta enda ette suurele lo\u0303ikelauale. Liha u\u0308mber on tihke valge kelme, see tuleb eemaldada. Kelme tuleb a\u0308ra rebides. Tee seda o\u0303rnalt ja tundlikult, et liha pinda mitte vigastada. Kui kelme kipub kusagil kinni ja\u0308a\u0308ma, aita terava o\u0303hukese noaga kaasa. Kui kelme eemaldatud, on lo\u0303ikelaual ilus piklik tu\u0308kk puhaspunast veiseliha. Hilisema grillimise ja ristikiudu viilutamise ho\u0303lbustamiseks lo\u0303ika lihatu\u0308kk neljaks jupiks.\nSega kokku ko\u0303ik marinaadiained. Ma\u0308a\u0308ri liha marinaadiga paksult kokku ja lase va\u0308hemalt neli tundi ku\u0308lmkapis maitsestuda. Kui o\u0303htul on plaanis grillida, vo\u0303id vabalt liha marinaadi panna juba hommikul.\nEhkki sibulatele piisab marineerumiseks paarist tunnist, on aja ja tegemisvaeva kokkuhoidmise mo\u0303ttes nad otstarbekas maitsestuma panna lihaga samal ajal.\nLo\u0303ika sibulad pooleks, seeja\u0308rel o\u0303hukesteks viiludeks. Sega va\u0308iksemas potis omavahel vesi, a\u0308a\u0308dikas, sool ja suhkur. Kuumuta, kuni suhkur on sulanud. A\u0308ra keeda. Kalla marinaad sibulatele. Lase jahtuda ning seeja\u0308rel sibulatel ku\u0308lmkapis va\u0308hemalt paar tundi maitsestuda.\nChimichurri kastmeks surista ko\u0303ik ained purustajas vo\u0303i hakkimisteradega ko\u0308o\u0308gikombainis kokku. Maitsesta soola ja pipraga."}, {"text_idx": "#000010", "text": "To\u0303sta liha pool tundi-tund aega enne grillimise alustamist ku\u0308lmkapist va\u0308lja, et ta pa\u0308ris ku\u0308lmalt grillile ei la\u0308heks. Vahetult enne grillimist pu\u0308hi suurem osa marinaadi liha pealt a\u0308ra. Grill peab olema ha\u0308sti kuum. Grilli lihatu\u0308kke mo\u0303lemalt poolt 1-2 minutit. Peale tekib ilus kuldpruun pind, aga seest peab liha kindlasti ja\u0308a\u0308ma roosa. Lase lihal grillilt vo\u0303etuna enne lahtilo\u0303ikamist lihtsalt seista ja rahuneda 10-15 minutit. Lo\u0303ika seeja\u0308rel ristikiudu ribadeks."}, {"text_idx": "#000011", "text": "Ja ongi aeg salat kokku laduda. Lao salat kas u\u0308hele suurele vaagnale vo\u0303i taldrikutesse. Ko\u0303ige alla salatilehed, siis kirsstomatid. Laota peale liharibad ja to\u0303sta lihale chimichurri kastet. Puista ko\u0303ige peale mo\u0303ned sa\u0308rtsakad kapparid ja sibulao\u0303ied, kui viimaseid on ka\u0308epa\u0308rast. Jahvata musta pipart ka veel soovi korral."}, {"text_idx": "#000015", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000019", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nKristi, Tomatine la\u0308a\u0308tsesupp kookospiimagaHelle, Eriti ho\u0303rk kalasupp, toorjuustugaAgnes, Tagurpidi ploomikookMari-Liis Ilover, Kohevad Ameerika pannkoogidMari-Liis Ilover, Eriti ho\u0303rk kalasupp, toorjuustuga"}]